Document ID: /roh_data/filtered/Bilingualer_Corpus_interleaved-it-rm.jsonl.gz/990

This is a text translated from Italian to Rumantsch Grischun.
Il Governo chiede miglioramenti al "Fondo per il traffico d'agglomerato e le strade nazionali"

Nella propria presa di posizione relativa al "Fondo per il traffico d'agglomerato e le strade nazionali (Fondo infrastrutturale)" previsto dalla Confederazione, il Governo assume una posizione critica e chiede miglioramenti. Il Governo ritiene non equilibrato l'avamprogetto, in particolare per quanto riguarda le misure di accompagnamento per le regioni periferiche e montane. Per il Governo i mezzi finanziari previsti per la conservazione della sostanza e del valore delle infrastrutture esistenti nelle regioni periferiche e montane sono nettamente sproporzionati in rapporto al rispettivo fabbisogno finanziario. Una sproporzione altrettanto grande esiste secondo il Governo tra i mezzi destinati alle regioni periferiche e le spese previste per la soluzione dei problemi di traffico negli agglomerati. Concretamente il Governo chiede alla Confederazione di inserire nel fondo d'emergenza le seguenti singole misure: collegamento del centro di Coira alla circonvallazione sud, ampliamento del Plessurquai tra l'Obertor e il Metzgerbrücke a Coira, misure locali lungo la strada dello Julier tra Coira e Lenzerheide, ponte sopraelevato tra il tornante di Araschgen e la strada per Arosa per il collegamento diretto dello Schanfigg alla circonvallazione sud di Coira e alla A 13. In ambito ferroviario la priorità spetta al doppio binario tra Untervaz e Trimmis e al ponte FR nei pressi di Reichenau. Nell'elenco delle richieste figurano anche tre progetti in Engadina Alta, vale a dire la circonvallazione di Silvaplana, un collegamento sicuro anche d'inverno tra Maloja e Sils, nonché un doppio binario FR tra Samedan e Bever.

Nuova legge sulla veterinaria per i Grigioni: previste misure contro i cani pericolosi

Il Governo ha preso atto del progetto di revisione totale della legge cantonale sulla veterinaria e ha dato il via libera alla consultazione. Con la nuova legge devono essere create delle strutture che consentano all'Ufficio per la sicurezza delle derrate alimentari e la salute degli animali di organizzare un servizio veterinario professionale che disponga di veterinari ufficiali impiegati a titolo principale, nonché di veterinari impiegati a titolo accessorio con incarichi speciali. Vengono inoltre formulate in modo più preciso rispetto alla legge vigente le disposizioni riguardo alla gestione di studi veterinari e definite più dettagliatamente le professioni veterinarie. A titolo di novità la legge veterinaria prevede inoltre la possibilità di sottoporre i cani a un test comportamentale. Ciò quale misura preventiva contro incidenti con cani pericolosi. Se un cane mostra tratti particolarmente aggressivi, possono essere adottate per legge misure di sicurezza. Nella nuova legge viene inoltre integrata la legislazione in materia di protezione degli animali. Le disposizioni relative allo smaltimento di sottoprodotti di origine animale sono state adeguate alla mutata legislazione federale. I motivi principali della revisione totale sono da ricondurre alla nuova Costituzione cantonale e ai numerosi cambiamenti intervenuti negli atti normativi federali dall'entrata in vigore nel 1995 della legge cantonale sulla veterinaria.

Chiuderà il centro di transito in Loestrasse a Coira

Alla fine di quest'anno il Governo chiuderà il centro di transito per richiedenti l'asilo in Loestrasse 26 a Coira. Il motivo della chiusura va ricondotto alla mutata situazione nel settore dell'asilo, rispettivamente al calo registrato rispetto al 2000 del numero di richiedenti l'asilo ammessi provvisoriamente. L'immobile in Loestrasse 26 verrà trasformato in uno stabile amministrativo per l'Amministrazione cantonale, in grado di ospitare 60 posti di lavoro. L'edificio era stato risanato integralmente nel 2000 con mezzi federali pari a 1'340'000 franchi. Il finanziamento da parte della Confederazione era legato alla condizione che l'edificio non subisse alcuna modifica della destinazione nei 15 anni seguenti. Il Cantone è quindi ora tenuto a rimborsare 900'000 franchi. A questi si aggiungono gli 1,5 milioni di franchi stimati per la prevista trasformazione. D'altro lato, grazie alla creazione da parte del Cantone di 60 posti di lavoro in un immobile proprio, possono essere risparmiati 318'000 franchi all'anno per affitti.

Il Governo delimita riserve forestali

L'Ufficio forestale cantonale delimita su incarico del Governo una rete di riserve forestali. L'obiettivo principale delle riserve forestali è quello di garantire rifugi alle piante e alle specie animali che dipendono fortemente dalle fasi di sviluppo e dalle peculiarità del bosco che si ritrovano nella foresta vergine ma non in quella sfruttata. Un secondo obiettivo è quello di creare esempi di osservazione a scopo di studio. Alla base del progetto si trova un decreto governativo del 2000 con il quale sono stati approvati il concetto quadro "Protezione della natura nel bosco" e le "Linee direttive riserve forestali" dell'Ufficio forestale. Nella realizzazione della rete di riserve forestali il Cantone punta alla collaborazione con i proprietari di boschi. Nel dialogo con questi ultimi viene stabilito quali superfici forestali entrano in considerazione come riserve. Il proprietario del bosco è libero di partecipare o meno. I proprietari che mettono a disposizione il proprio bosco, ricevono 20 franchi all'anno per ettaro. Attualmente per misure di protezione della natura nel bosco sono a disposizione 690'000 franchi di mezzi federali e 290'000 franchi di fondi cantonali. A questi si aggiungono al massimo 420'000 franchi che potrebbero venire liberati con una partecipazione massima dei proprietari di boschi.

Revisione parziale dell'ordinanza sulla scuola media di diploma nel Cantone dei Grigioni

L'ordinanza sulla scuola media di diploma nel Cantone dei Grigioni (Osmd) è stata sottoposta a una revisione parziale. Il Governo ha approvato il relativo progetto. La nuova regolamentazione entrerà in vigore il 1° agosto 2005. Il motivo della revisione è dato dalla nuova denominazione tedesca delle "Diplommittelschulen", che ora vengono chiamate in tutta la Svizzera "Fachmittelschulen". La denominazione italiana di "Scuola media di diploma" rimane invariata. Nell'ordinanza riveduta vengono disciplinate questioni come le materie di promozione, i periodi di pratica e le condizioni d'esame. L'introduzione della nuova denominazione non ha conseguenze finanziarie per il Cantone. Le spese supplementari pari a 130'000 franchi all'anno possono venire compensate con la chiusura della scuola magistrale, in seguito alla quale viene meno l'attuale conteggio misto per il calcolo del sussidio cantonale. Quale conseguenza il sussidio cantonale alle scuole medie private viene ridotto di ca. 150'000 franchi.

Revisione di leggi d'applicazione

Il Governo mira alla revisione della legislazione d'applicazione della legge sul lavoro e sulla prevenzione degli infortuni secondo la legge federale sull'assicurazione contro gli infortuni. Al contempo deve venire riveduta la legislazione d'applicazione relativa alla legge federale sul collocamento e il personale a prestito e alla legge federale sull'assicurazione obbligatoria contro la disoccupazione e l'indennità per insolvenza. Sono pronti i relativi messaggi al Gran Consiglio. Per tutti i progetti si tratta quasi esclusivamente di adeguamenti formali.

Il Governo a favore del pensionamento a 65 anni per uomini e donne

Il Governo grigionese è favorevole al pensionamento per donne e uomini a 65 anni a partire dal 1° gennaio 2009, come previsto a livello federale nell'ambito dell'11a revisione dell'AVS. Nella sua presa di posizione il Governo sostiene inoltre una soglia di rincaro del quattro percento per gli adeguamenti delle pensioni e la proposta abrogazione della franchigia sui contributi dei pensionati attivi. Il Governo approva con riserve la prevista abrogazione della pensione vedovile per vedove senza figli le quali al momento dell'entrata in vigore della legge non hanno ancora compiuto il 50° anno d'età. Non è d'accordo con l'introduzione di una prestazione di prepensionamento per le persone che non possono permettersi una rendita anticipata. Le conseguenze di una tale regolamentazione su altri assicuratori sociali non sono chiari e le relative disposizioni legali sono indefinite.

Entra in vigore il 1° agosto la revisione parziale della legge sulla Banca cantonale grigione

La revisione parziale della legge sulla Banca cantonale grigione, decisa dal Gran Consiglio nella sessione di aprile, entra in vigore il 1° agosto 2005, a condizione che non venga lanciato alcun referendum entro il 27 luglio 2005.

Dai comuni e dalle regioni

- Bregaglia: viene approvata la revisione parziale della Costituzione del Circolo.

Sussidi cantonali a favore di diverse istituzioni

- Aiuto alla sviluppo: il Governo ha stanziato un importo complessivo di 40'000 franchi per dodici progetti di aiuto umanitario all'estero.

- Promozione della cultura: il Governo ha stanziato circa 86'000 franchi quali sussidi e garanzie del disavanzo per 12 opere e manifestazioni culturali.

- Verein Ludotheken Graubünden: l'associazione riceve un sostegno di 20'000 franchi per l'esercizio 2005.

Progetti stradali

- Il Governo ha approvato in totale 1'440'000 franchi per la costruzione e il risanamento di tratti stradali:

- trasformazione del raccordo A 13 di Zizers tra Reichenau e Bad Ragaz

- circonvallazione di Flims (impianti di riscaldamento, aerazione e climatizzazione)

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 07.07.2005

La regenza pretenda correcturas tar il "fond per il traffic d'aglomeraziun e per las vias naziunalas"

En sia posiziun davart il "fond per il traffic d'aglomeraziun e per las vias naziunalas" (fond d'infrastructura) che vegn planisà da la confederaziun ha la regenza grischuna ina tenuta critica e pretenda correcturas. Cunzunt per quai che reguarda las mesiras accumpagnantas previsas per las regiuns periferas e per ils territoris da muntogna na la para il project betg equilibrà. Per la regenza stattan ils meds finanzials ch'èn previs per mantegnair la substanza e la valur da las infrastructuras existentas en las regiuns periferas ed en ils territoris da muntogna en ina clera sproporziun cun il basegn finanzial. Ina sproporziun gist uschè clera vesa la regenza tranter ils meds ch'èn previs per las regiuns periferas e las expensas ch'èn previsas per schliar ils problems da traffic en las aglomeraziuns. Concretamain pretenda la regenza da la confederaziun da metter las suandantas mesiras singulas en il fond d'urgenza: colliaziun dal center da la citad da Cuira cun il sviament sid, amplificaziun dal Plessurquai tranter il Obertor e la Metzgerbrücke a Cuira, mesiras localas per lung da la via dal Güglia tranter Cuira e Planeiras, punt auta tranter la storta d'Araschgen e la via d'Arosa per colliar il Scanvetg directamain cun il sviament sid da Cuira e cun la A 13. Areguard la viafier vegn dada la prioritad a trajects cun binaris dubels tranter Vaz sut e Trimmis sco er a la punt da la VR tar La Punt. En il catalog da las pretensiuns figureschan er trais projects en l'Engiadin'ota, numnadamain il sviament da Silvaplauna, ina colliaziun segira durant l'enviern tranter Malögia e Segl sco er in traject cun binaris dubels tranter Samedan e Bever.

Il Grischun survegn ina nova lescha davart ils fatgs da veterinari: previsas èn mesiras cunter chauns privlus

La regenza ha prendì enconuschientscha dal sboz per la revisiun totala da la lescha chantunala davart ils fatgs da veterinari e l'ha deliberà per la consultaziun. Cun la nova lescha duain vegnir creadas structuras che dattan a l'uffizi chantunal per la segirezza da victualias e per la sanadad d'animals la pussaivladad d'organisar in servetsch professiunal da veterinari cun veterinaris uffizials engaschads en uffizi principal sco er cun veterinaris engaschads en uffizi accessori incaricads cun incumbensas spezialas. Plinavant vegnan las disposiziuns per manar praticas da veterinari formuladas en moda pli precisa en cumparegliaziun cun la lescha vertenta e las professiuns da la tgira da la sanadad d'animals vegnan definidas en moda pli detagliada. Da nov cuntegna la lescha davart ils fatgs da veterinari er la pussaivladad da suttametter chauns ad in test da cumportament. Quai sco mesira preventiva cunter accidents cun chauns privlus. Sch'i vegnan constatads tratgs extremamain agressivs vi d'in chaun, pon - per lescha - vegnir prendidas mesiras preventivas cunter el. En la nova lescha vegn ultra da quai integrada la legislaziun davart la protecziun dals animals. Las novas disposiziuns davart la dismessa da products secundars animals vegnan plinavant adattadas a la legislaziun federala midada. Ils motivs principals per la revisiun totala èn la nova constituziun chantunala e las numerusas midadas ch'èn vegnidas fatgas en ils relaschs federals dapi l'entrada en vigur da la lescha chantunala davart ils fatgs da veterinari l'onn 1995.

Il center transitori a la Loestrasse a Cuira vegn serrà

La regenza serra il center transitori per requirentas e per requirents d'asil a la Loestrasse 26 a Cuira per la fin da quest onn. Il motiv da la serrada è la situaziun da partenza ch'è sa midada en il sectur d'asil, respectivamain il regress dal dumber da requirentas e da requirents d'asil sco er da persunas admessas provisoriamain dapi l'onn 2000. L'immobiglia a la Loestrasse 26 duai vegnir midada en in edifizi administrativ da l'administraziun chantunala cun 60 plazzas da lavur. L'onn 2000 era la chasa vegnida sanada en moda cumplessiva cun meds federals per 1'340'000 francs. La finanziaziun tras la confederaziun era stada liada a la cundiziun che l'intent da l'edifizi na vegnia betg midà ils proxims 15 onns. Per consequenza è il chantun uss obligà da restituir la contribuziun federala. Pajar enavos sto el 900'000 francs. Latiers vegnan 1,5 milliuns francs supponids per la renovaziun planisada. Perencunter po mo il fatg ch'il chantun creescha 60 plazzas da lavur en in'atgna immobiglia spargnar 318'000 francs tschains ad onn.

La regenza zavra reservats da guaud natiral

Per incarica da la regenza zavra l'uffizi forestal dal Grischun ina rait da reservats da guaud natiral. La finamira principala da reservats da guaud natiral è quella da segirar refugis per quellas plantas e per quellas spezias d'animals ch'èn dependentas essenzialmain da fasas da svilup e da particularitads dal guaud; qualitads ch'èn bain preschentas en il guaud selvadi, dentant strusch en il guaud cultivà. In'ulteriura finamira è la creaziun d'exempels illustrativs per intents da studi. La basa dal project è in conclus da la regenza da l'onn 2000, en il qual èn vegnids approvads il concept general "protecziun da la natira en il guaud" ed il "mussavia per reservats da guaud" da l'uffizi forestal. Per realisar la rait da reservats da guaud natiral sa basa il chantun sin la collavuraziun cun las proprietarias e cun ils proprietaris da guaud. En il barat cun ellas u cun els vegni definì tge surfatschas da guaud che vegnan en dumonda sco reservats. A la proprietaria u al proprietari da guaud statti liber da collavurar libramain u betg. Las proprietarias u ils proprietaris da guaud che mettan a disposiziun guaud survegnan 20 francs per onn e per hectara. Actualmain stattan a disposiziun 690'000 francs meds federals e 290'000 francs meds chantunals per mesiras da la protecziun da la natira en il guaud. Latiers vegnan sin il pli anc 420'000 francs che pudessan vegnir dads libers cun ina participaziun maximala da las proprietarias e dals proprietaris da guaud.

Revisiun parziala da l'ordinaziun davart la scola media da diplom en il chantun Grischun

L'ordinaziun davart la scola media da diplom en il chantun Grischun (OSMD) è vegnida revedida parzialmain. La regenza ha approvà il sboz correspundent. La nova regulaziun entra en vigur il 1. d'avust 2005. La chaschun per la revisiun è la midada dal num da las scolas medias da diplom en scolas medias professiunalas en l'entira Svizra. En l'ordinaziun revedida vegnan regladas chaussas sco roms da promoziun, praticums e cundiziuns d'examen. L'introducziun dal diplom da scola media professiunala n'ha naginas consequenzas finanzialas per il chantun. Las expensas supplementaras da 130'000 francs ad onn pon vegnir cumpensadas cunquai ch'il quint maschadà da fin uss croda - pervi da la schliaziun dal seminari da magistras e magisters - per la calculaziun da la contribuziun chantunala. Per consequenza vegn reducida la contribuziun chantunala a las scolas medias privatas per ca. 150'000 francs.

Revisiun da legislaziuns introductivas

La regenza vul cuntanscher la revisiun da la legislaziun introductiva tar la lescha da lavur e tar la prevenziun d'accidents tenor la lescha federala davart l'assicuranza d'accidents. A medem temp duain vegnir revedidas las legislaziuns introductivas tar la lescha federala davart l'intermediaziun da lavur e l'emprest da persunal e tar la lescha federala davart l'assicuranza obligatoria cunter la dischoccupaziun e davart l'indemnisaziun per insolvenza. Las missivas correspundentas per il cussegl grond èn avant maun. Tar tut ils projects sa tracti quasi exclusivamain d'adattaziuns formalas.

La regenza è per la vegliadetgna da renta da 65 per umens e per dunnas

La regenza grischuna è per ina vegliadetgna da renta unitara da 65 onns per dunnas ed umens a partir dal 1. da schaner 2009, sco che quai è previs sin plaun federal en il rom da la 11avla revisiun da la AVS. En sia consultaziun defenda la regenza plinavant ina limita da chareschia da quatter pertschient per adattaziuns da rentas e l'annullaziun proponida da l'import liber da taglia per contribuziuns da pensiunadas e da pensiunads cun activitad da gudogn. L'annullaziun planisada da la renta per vaivas per vaivas senza uffants che n'han anc betg ademplì il 50avel onn a l'entrada en vigur da la lescha approvescha la regenza cun resalvas. Ella na va betg d'accord cun l'introducziun d'ina prestaziun dal pensiunament anticipà per persunas che na pon betg sa prestar ina retratga anticipada da la renta. Las consequenzas d'ina tala reglamentaziun sin auters purtaders tenor il dretg d'assicuranza sociala n'èn betg cleras e las disposiziuns legalas correspundentas èn fitg indefinidas.

La revisiun parziala da la lescha davart la banca chantunala grischuna entra en vigur il 1. d'avust.

La revisiun parziala da la lescha davart la banca chantunala grischuna ch'è vegnida concludida dal cussegl grond la sessiun d'avrigl entra en vigur il 1. d'avust 2005. Il conclus è suttamess a la resalva ch'i na vegnia betg profità dal termin da referendum che scada ils 27 da fanadur 2005.

Da vischnancas e regiuns

- Almen: Davent da la chasa da scola vegn determinada en il vitg per l'entira surfatscha la sveltezza maximala da 30 kilometers l'ura ed introducida ina zona da tempo 30, e quai cun cumpigliar la via chantunala.

- Champfèr: Sin ils suandants trajects en il vitg vegn determinada la sveltezza maximala da 30 kilometers l'ura ed introducida ina zona da tempo 30: chesa sülla Spuonda A fin via Somplaz, chasa Bristol, e via Gunels davent da la posta fin tar il spartavias da la via maistra / via Somplaz.

- Haldenstein: La sveltezza maximala vegn determinada en il vitg - cun cumpigliar la via chantunala - davent dal spartavias da la Oldisstrasse per l'entira surfatscha sin 30 kilometers l'ura ed ina zona da tempo 30 vegn introducida.

- Lunden: Sin la via da Lunden, davent dal spartavias da la via veglia dal Partenz vegn augmentà il pais maximal permess per vehichels da 18 sin 21 tonnas.

- Madulain: En il vitg, cun cumpigliar la via chantunala davent da l'entrada dal vitg da la vart da La Punt fin a l'ost da Madulain, sin l'autezza dal negozi dal Volg vegn determinada la sveltezza maximala sin 30 kilometers l'ura ed ina zona da tempo 30 vegn introducida.

- Medel (Valragn): Per l'eventuala fusiun da las vischnancas da Medel (Valragn) e da Spleia vegn empermessa ina contribuziun da promoziun dal fond da gulivaziun da finanzas da 780'000 francs. Il pajament da la contribuziun succeda suenter la fusiun concludida da las vischnancas e dal cussegl grond.

- Silvaplauna: Tranter la chasa da scola fin a la chesa Munterots vegn determinada la sveltezza maximala da 30 kilometers l'ura ed introducida ina zona da tempo 30.

- Surlej: Davent da la staziun da trafo da la rezia energia vegn determinada la sveltezza maximala da 30 kilometers l'ura ed introducida ina zona da tempo 30.

- Bregaglia: La revisiun parziala da la constituziun cirquitala vegn approvada.

- Corporaziun da vischnancas Surselva: La revisiun parziala dals statuts da la corporaziun da vischnancas Surselva vegn approvada.

Contribuziuns chantunalas a differentas instituziuns

- Agid da svilup: Per dudesch projects umanitars d'agid a l'exteriur ha la regenza deliberà ina summa totala da 40'000 francs.

- Promoziun da la cultura: La regenza ha concedì var 86'000 francs sco contribuziuns e sco garanzias da deficit per totalmain 12 ovras ed occurrenzas culturalas.

- Uniun da las ludotecas dal Grischun: Per l'onn da gestiun 2005 survegn l'uniun ina contribuziun da sustegn da 20'000 francs.

Projects da vias

- La regenza ha approvà totalmain 1'440'000 francs per la construcziun e per la sanaziun da trajects da vias:

- midada da construcziun tar la colliaziun da Zizers cun la A 13 sin il traject tranter La Punt e Ragaz Bogn

- sviament da Flem (stgaudament, ventilaziun e climatisaziun)

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 07.07.2005